A múltban is mindig voltak univerzális karakterek,
akiknek azért meséltük a történetét,
hogy erkölcsi példát mutassunk,
vagy a kihívásokról meséljünk.
Voltak vallásos karakterek,
mitikus karakterek, királyok és királynők.
A szuperhősök ma már azok, akik,
ezért is hiszek bennük annyira.
A hősiesség nagyon egyszerű.
Elég bátran szembenézni a félelemmel
valami jó nevében.
A filmekben
a szuperhősök az erény bajnokai,
legfőbb eszményeink szimbólumai.
A képregények megszállottja lettem,
miután belekezdtem a kutatásba.
És beléjük szerettem.
Ma is folyton akciófigurákkal játszom.
Nem telik el nap,
hogy ne mennék el Batman-pólós ember mellett.
De az ugrás a papírról a képernyőre évtizedekig eltartott,
és sok győzködés kellett hozzá.
Részben azért adaptáltak olyan kevés képregényt
a 80-as és 90-es években, mert Hollywoodban
sokan nem hittek a forrásanyagban.
A stúdiók igazgatói fennhéjazva közölték az alkotókkal,
hogy a képregények karaktereinek
nincs igazi értéke.
Miután Hollywoodban is szárnyra kaptak a szuperhősök,
szenvedélyes alkotók
a képregényeket gyerekjátékok helyett
felnőtteknek szánt komoly szórakozássá tették.
Azok, akik kesztyűs kézzel nyúlnak a karakterekhez,
sosem fogják a határokat feszegetni.
Volt valami a szövegben meg a rajzokban,
amit okosnak és merésznek találtam.
A lázadó szellem
meg a rajongók elkötelezettsége
a popkultúra és a kollektív képzeletünk középpontjába
tolta a szuperhősöket.
Milyen lenne, ha hős lehetnék?
Ha meg tudnám változtatni a világot?
Ez áll a szuperhőstörténetek középpontjában.
Van valami az erkölcsi iránytűnkben,
ami azt súgja, hogy jól tesszük, ha az igazságért harcolunk.
Ez az igazi erő. Ettől leszünk igazán szuperek.
Az első szuperhős, aki a képernyőre került,
nem az volt, akire gondolnának.
Marvel kapitánynak megvolt Superman minden képessége,
és többet adtak el belőle az 1940-es években.
A képregény egy fiúról szólt, aki szuperhőssé válhatott
egyetlen szóval.
Shazam!
És 1941-ben Marvel szerepelt egy saját 12 részes filmsorozatban,
ami elkápráztatta a szombati matinék ifjú közönségét.
Aztán kellett 78 év, egy névváltoztatás és egy rövid tévés kör,
mire Marvel kapitány 2019-ben eljutott a mozikba is...
mint Shazam!
A film feltámasztotta az időtlen mesét
a hétköznapi gyerekről, akiből felnőtt lesz szupererővel.
Shazam!
Egy ponton mindenki álmodott arról...
SZÍNÉSZ, SHAZAM!
...hogy valami szuperhősszerűség lesz.
Erősebb, gyorsabb vagy hősiesebb, mint mások.
Lássam a kezeket!
Shazam!
Ez a film megtalálja az utat a bennünk élő gyerekhez.
Hadd forogjon!
Elkezdtük, emberek!
NAPJAINKBAN
Jól van, csodacsalád! Nagy nap ez.
Vágjunk bele!
A második filmben
volt az egyik kedvenc díszletem, amiben valaha dolgoztam
az összes létező projektem közül.
Mary, egyáltalán miért dolgozol? Wonder Womannek se dolgozik.
- Állj már le! - De tényleg,
szerinted lófarokkal és szemüveggel
álcázza magát, hogy könyvelőként gályázhasson?
Állj már le!
Nagyon jópofa szerep, mert gyerek maradhatok közben.
Mondtam, hogy ne tojj be! Nézd, én vagyok az, Billy.
A videójátékok miatt kicsit gyerek maradok,
és ha az a dolgom, hogy gyerekként játsszam,
akkor meg kell őriznem magamban ezt a játékosságot.
Nem szabad munkának éreznem.
Beöltözőset játszunk, és még meg is fizetnek érte.
Az első filmben az volt a legjobb,
amikor az emberek a moziból kifelé jövet
jobban érezték magukat a bőrükben.
Könnyebb lett a lelkük.
Annyi baj van ma a világgal,
és művészekként, alkotó emberekként
nekünk megvan a lehetőségünk,
hogy csak egy egészen picit könnyítsünk ezeken a terheken.
Kell is, mert odakint most nagyon sötét van.
Ötven évvel azelőtt, hogy a Shazam! eljutott a mozivászonra,
a világ egy másik szakadék szélén állt.
Békét akarunk!
Fiatal koromban úgy éreztem,
sehol nem találok válaszokat.
Mihez lehet kezdeni a világban, ahol az uralkodó kultúra szerint
az ellenség néha arctalan?
Hogy vívjuk meg ezt a harcot?
MARTIN LUTHER KINGET MEGÖLTÉK MEMPHISBEN; A GYANÚSÍTOTT FEHÉR
Akkor kezdtem úgy érezni...
...hogy kinőttem a képregényekből.
És éppen akkor történt,
hogy komolyan beköszöntött a Marvel-korszak.
Amikor a Marvel bemutatta az első fekete szuperhősét,
és nyomasztó társadalmi problémákkal kezdett foglalkozni,
Adam West Batmanjének abszurd marháskodása
fájdalmasan laposnak hatott.
Akkor, a 60-as évek közepén
a képregényeket olvasó kevesek kivételével
a világ ez alapján, a sorozat alapján ítélte meg Batmant.
És engem ez nagyon zavart.
Fogadalmat tettem.
Valahogyan, valamikor
megmutatom a világnak az igazi Batmant.
A Uslanhoz hasonló fiatal rajongók,
akik mélyen szerették a karaktereket,
és rajongtak a műfajért,
elindították az amerikai képregény új korszakát.
Minden nemzedék megérdemli a maga karaktereit,
akik illeszkednek hozzá.
Mi, akik a 60-es években voltunk gyerekek, nagyon szerettünk volna...
ÍRÓ, VÉGTELEN VILÁGOK VÁLSÁGA
...fontos történeteket készíteni.
Nem mintha forradalmat készültünk volna kirobbantani,
másfelől azonban forradalmat készültünk kirobbantani.
KIADÓ, DC COMICS 2002-2009
Megnéztük, milyen lehet a műfaj jövője.
Denny O'Neil író és Neal Adams rajzoló
nekifogtak, hogy megváltoztassák a képregények világát úgy,
hogy a való világot is beemelték a kockáikba.
Fogtak két szuperhőst, akiknek rosszul ment a sora.
A liberális világnézetet képviselő Zöld Íjász,
és a konzervatív világnézetet képviselő Zöld Lámpás
beültek egy pickupba, és elindultak felfedezni Amerikát.
Tizennégy részen keresztül a Zöld Lámpás és a Zöld Íjász
szembesültek az ország olyan nagy kérdéseivel,
mint a túlnépesedés, a diszkrimináció,
szennyezés vagy a kábítószer-függőség.
Mindketten akkor nőttünk fel, amikor,
és nagyon haragudtunk a társadalomra.
A változások időszaka volt, a 60-as években
nagy dolgok történtek Amerikában, és minden benne volt...
RAJZOLÓ, ZÖLD LÁMPÁS/ZÖLD ÍJÁSZ
...abban a képregényben. Az olvasók orra előtt.
BŰNÖS! HALÁLRA ÍTÉLTÉK AZ ÖSSZEESKÜVŐKET!
Ez fordulópont volt a DC Comics számára,
ami aztán visszaköszönt más képregényekben és más hősöknél is.
Merészebbek, bátrabbak lettek.
A legendás Marvel-rajzoló, Jack Kirby 1970-ben a DC-be igazolt,
hogy megírja spirituális történetét, az Új isteneket.
Tulajdonképpen a fő műve volt, a Biblia a saját változatában.
Minden így kezdődött. Minden így fog véget érni.
ÍRÓ, MISTER MIRACLE
Ez a jó. Ez a gonosz.
Minden oldalon ezer koncepció van, ami ezer sztorit indíthat el.
A valaha volt leginspirálóbb rajzok.
1972-ben Len Wein és Bernie Wrightson
egy hős lelkét egy szörnyeteg testébe applikálta
a Mocsárlényben.
Wrightson rajzai egyszerre voltak
érzelmesek, különösek és szépek.
Len hozzá tartozó szövegeit pedig én úgy hívom, ponyvaköltészet.
Klasszikus mű, számomra ma is az egyik legjobb...
ÍRÓ, AZ IGAZSÁG LIGÁJA
...amit a DC az évek során produkált.
De hogy rövidlátóan modernizálják a DC egyik fontos karakterét,
a férfi szerkesztők megfosztották Wonder Womant a szupererejétől,
és kitanították a kungfura.
Le kellett mondania a jelmezéről...
RAJZOLÓ, WONDER WOMAN
...és a menő Diana Prince lett belőle.
Olyan, mint egy kém. Modern.
Menő.
Én meg: "Nem akarom elolvasni ezt a képregényt."
- Mit akartok! - Egyenlő jogokat!
- Mikor akarjátok? - Most!
A DC baklövése felhívta a figyelmet
a feminista mozgalom egyre népszerűbb vezetőjére,
Gloria Steinemre.
A Wonder Woman nagyon feminista volt...
ALAPÍTÓ, MS. MAGAZINE
...erővel, igazságossággal és szeretettel tett rendet.
Az erőszak ellenpontjának szánták
a férfiak által uralt képregényekben.
Úgy döntöttünk, érdekes lenne elindítani az elnökségért.
Az áll itt: "Béke és igazságosság 72-ben."
Ha már így felhozta, mutassa meg a kamerának!
MS. WONDER WOMANT ELNÖKNEK
A Ms. Magazine első számában
közöltek egy esszét Wonder Womanről,
az erő és az önállóság mintaképéről.
A DC vette a lapot.
Wonder Woman visszakapta a modzsóját.
És pár évre rá
az ABC már kereste is a tökéletes színésznőt,
aki életre kelthette a legendás figurát a tévében.
Tényleg megalkothattam a saját karakteremet.
Nem járt előttem senki.
SZÍNÉSZ, WONDER WOMAN
És gőzöm sem volt, mit csinálok.
Volt ebben egy bizonyos naivitás.
Sokat foglalkoztam a mitológiával,
azzal, hogy mit adhatnék hozzá a karakterhez.
Nem igazán volt ott a lapokon.
Az olyanoktól jött, mint Betty Friedan,
Gloria Steinem és a szüfrazsettek.
A "nő vagyok, hallgasd, hogy üvöltök" típusú feminizmus,
ez volt a Wonder Woman.
1975 őszén
Carter legendás Wonder Womanje megérkezett a TV-képernyőkre,
és lángra lobbantotta a fiatal szíveket az egész országban.
Nem igazán volt akkor olyan példakép, akit utánozni lehetett volna.
És pont abban a korban jártam,
amikor nagy dolog volt kiadni magunkat valakinek a játszótéren.
RENDEZŐ, WONDER WOMAN
Minden gyerek kiszaladt, ők voltak Superman vagy He-Man,
esetleg valaki hasonló.
Amikor aztán megjelent a Wonder Woman,
az igazi reveláció volt...
és egyszerre mindenki le akarta stoppolni magának,
hogy ő lehessen Wonder Woman.
Megtapasztalhattam ugyanazt, mint a fiúk,
de mégsem fiúsan.
A saját vágyaim válhattak valóra.
Mind az lehettek, akik csak akartok.
Mind különlegesek vagytok.
Mind mások vagytok.
Lynda hétköznapi nő volt, mindenki példaképe.
Soha nem Wonder Womant játszottam.
Mindig csak Dianát.
A Wonder Woman kulcsa
hogy Dianaként azonosulni lehetett vele.
Közismert, hogy Lynda Carter találta ki a pörgést,
amivel Diana Prince-ből Wonder Woman lett a sorozatban.
Az, ahogyan villanyt a fény,
és egy csinos kis karakter átalakult
nagy erejű szuperhőssé,
eszembe juttatta, hogy túlnőhetünk önmagunkon.
ÍRÓ/RAJZOLÓ, WONDER WOMAN
Azt hiszem, ez már egészen fiatalon is megérintett.
Valamit megszólaltatott bennem.
Nem egyszerűen szuperhősjelmezbe bujtattunk egy nőt,
de közben próbáltuk meggyőzni a világot,
hogy létezik jobb megoldás.
Tényleg hiszel benne, hogy az emberek jobbak lehetnek?
Igen.
Ahol nevelkedtem, ott úgy tanították, hogy a jó diadalmaskodik a gonosz felett,
a nők és a férfiak pedig mind tanulhatnak.
A Wonder Woman üzenetét az egyenlőségről az egész világon megértették.
Mindeközben otthon
egy újabb népszerű sorozatot vonultatott fel szuperhősöket,
akiknek a kalandjai a csapatmunka értékét hirdették.
Az Igazság Ligájának csarnokában
összegyűlt a négy legnagyobb hős a világon.
A Super Friends az első tévés csapat volt ezekkel a karakterekkel.
Először fordult elő, hogy nem csak supermanes sztorit kaptam,
nem csak Wonder Woman-es sztorit kaptam,
és nem csak batmanes sztorit kaptam.
Egyszerre kaptam meg ezeket a karaktereket.
Adja magát, hogy ha nagyok leszünk, mind képregényes sorozatokat meg filmeket
akarunk csinálni.
De sok képregényolvasónak
a negyedik tag a szuperhősök álomcsapatában
továbbra is kilógott a sorból.
Ha a vízi telepátiám fogást talál ezeken a furcsa exxoriai halakon,
meg tudom állítani Darkon embereit.
Aquamant komolytalan karakternek tartották.
Emlékszem, amikor elkezdtem írni az Aquaman- könyvet...
ÍRÓ, AQUAMAN
...azt kérdezgették tőlem, miért vesztegetem Aquamanre az időmet.
Íróként nekem sokkal érdekesebb
fogni egy kevésbé ismerős karaktert, felfedezni,
megvizsgálni, és tényleg a végére járni,
mert ezt még nem tette meg más.
Ha megnézzük Aquaman világát, az ő történetei is
vannak olyan gazdagok és mélyek, mint Batman vagy Superman...
történetei.
Geoff Johns 2011-ben újra elővette Aquaman történetét,
és megtöltötte a kevéssé népszerű szuperhős világát
a szárazföldön és a tenger alatt is.
Johns könyve lett az alapja a 2018-as filmes adaptációnak
egy olyan főszereplővel, aki alig emlékeztetett a főhősre,
legalábbis a felszínen.
Mondom: "Hogy mi? Kit játsszak el?"
SZÍNÉSZ, AQUAMAN
Csak az járt a fejemben, hogy: "Fehér, szőke hajú, borotvált.
Nem én vagyok."
Aztán elmondták, milyen lesz én meg: "Azta! Tök jó!"
Az apja egy világítótorony őre, az anyja Atlantisz királynője.
És sok a feszültség e két világ között.
Ez azonnal betalált nálam,
mivel Hawaiin születtem, de Iowában nőttem fel
a szüleim válása miatt.
A szárazföldön kívülállónak érzi magát,
de Atlantiszban ő a trón örököse.
A két világ között csak én járhatok át,
pedig pont én nem akarok.
Hányszor kell elmondanom? Nem akarok királynak állni.
Meg kell tanulnia, hogyan legyen a híd a két hely között,
hogyan akadályozza meg a háborút a szárazföld és Atlantisz között.
Aquamanre ráfért, hogy feldobjuk kicsit,
szóval teljesen máshogy játszottam el.
Kezdhetjük. És felvétel!
Bumm!
Remélem, rendesen meglesz.
Bunyós típus.
Lefejeli, akit kell, és kocsmai verekedésekbe keveredik.
Egyszerű melós. Iszik.
Nem beszél az érzelmeiről, ezzel tudtam azonosulni.
Az anyád mindig érezte.
Hitt abban, hogy egyesíted a két világot.
Kérlek, ne!
De a gyengesége, az hogy ember, teszi igazi királlyá.
Egy király a nemzetéért küzd.
Te viszont mindenkiért.
Az Aquaman James Wan rendezésében
minden idők legtöbb bevételt hozó DC-filmje lett.
Egymilliárd dollárnál is többet kaszált a mozikban világszerte.
A valaha lebecsült szuperhős győzelme megmutatta
hogy a sikeres szuperhősfilmek
a forrásanyaggal kezdődnek.
Az erős történetek voltak a legfontosabbak az új vezér számára,
aki 1976-ban érkezett a DC-hez.
A 28 éves Jenette Kahnnak nem volt képregényes tapasztalata,
amikor a Warner felfogadta Carmine Infantino helyére kiadónak.
Sok volt a félelem és a gyűlölködés, amikor felvettek.
"Hogy kerülhetett ide?"
Meg: "Nem is képregényes...
KIADÓ, DC COMICS 1976-2002
...fiatal, ráadásul nő is."
A cég teljesen belterjes volt és elszigetelt.
Azelőtt sosem került külsős vezető pozícióba.
Azelőtt sosem került nő vezető pozícióba.
Azon túl, hogy okos volt és zsidó,
nagyjából semmi sem kötötte azokat,
akik a csapata lettek.
A DC vezetése azért alkalmazta Kahnt,
...mert sikereket tudott felmutatni gyerekmagazinokkal,
ami annak a jele, hogy kinek szánták a terméküket.
A képregényeket eldobható, illékony műfajnak tekintették gyerekek számára.
És szégyellnivaló volt, ha valaki képregényekkel foglalkozott.
Amikor a DC-hez jöttem, mégis abszolút úgy éreztem,
hogy a képregény művészet.
Az a dolgunk, hogy képekkel és szavakkal meséljünk el történeteket,
és ha így gondolunk a képregényekre,
bármilyen történetet el tudunk mondani.
Egy történet elmesélésével rég adósak voltak.
Az első olyan sorozathoz,
amelynek afrikai-amerikai szuperhős volt a címszereplője,
a DC felvette Tony Isabella írót.
Létra akartam hozni az igazi fekete szuperhőst.
ÍRÓ, FEKETE VILLÁM
Olyasvalakit akartam, aki példakép lehet,
valakit, akit a gyerekek értenek.
Olimpiát megjárt sportoló volt,
aki a fekete hatalom köszöntését produkálta az olimpián.
Ezzel annyi is lett a sportolói karrierjüknek.
Így hát tanár lett,
és a belvárosban üldözte a bűnt.
Ez volt Jefferson Pierce, a Fekete Villám.
A Fekete Villám 1977-ben került a standokra.
Emlékszem, kinyitottam a zacskót...
ÍRÓ, THE OTHER HISTORY OF THE DC UNIVERSE
és ott volt benne a Fekete Villám első száma.
Olyasmit éreztem, amit azelőtt soha.
Azt hiszem, akkor először benne voltam valamiben.
Szinte mindent át tudtam érezni azokon a lapokon.
Nagyon emberi történet volt,
és nagyon közvetlen történet.
Tele szociális érzékenységgel.
Minden benne volt.
A DC felzárkózott,
de még egy új szuperhős sem tudta
fellendíteni a bukdácsoló képregénypiacot.
Amerika újságosainál már nemigen lehetett magazinokat eladni.
Egyre kevesebb képregény fogyott.
Az amerikaiak a külvárosokba költöztek,
ahol az üzletláncok nem adtak helyet forgó állványoknak.
A képregények eladatlanul jöttek vissza, a DC befektetései pocsékba mentek.
Hogy visszaszerezze a piaci részesedést, Kahn mindent beleadott.
A cég ontotta az új képregényeket
a "DC-robbanás"-nak keresztelt kampány keretében.
Próbáljuk meg a lehető legtöbb helyet lekötni az újságosoknál úgy,
hogy minél több képregényt adunk ki.
A mennyiséget a minőség elé helyeztük.
1978 telén
példátlan hóvihar lehetetlenítette el a házhoz szállítást,
miközben az egekbe szökő infláció
a DC amúgy is fogyatkozó eladásait beleállította a földbe.
A DC-robbanás pillanatok alatt DC-összeomlássá változott.
A DC ÚJ TERJESZTÉSI STRATÉGIÁJA 40%-OS CSÖKKENÉS
A cég rengeteg alkalmazottat elbocsátott,
és lendületből elkaszált 17 képregénysorozatot,
köztük a Fekete Villámot is.
A 70-es évek közepén a DC-nél dolgozók közül
senki nem hitt benne, hogy az ipar sokáig fennmarad.
Valamit tenni kellett. Válaszokat kellett találni.
Mivel a DC jövője volt a tét,
a Warner nagy tétben fogadott
egy filmre a szuperhősről, aki mindent elindított.
Senki sem hitt benne, hogy ebből igazán jó film fog kisülni.
KREATÍV TANÁCSADÓ, SUPERMAN
Azt hiszem, mindenkiben ott élt a Batman- sorozat emléke,
és azt gondolták: "Egyszerűen gagyi lesz,
márpedig két és fél óra gagyi nem fog működni."
Még A keresztapa híres írójával, Mario Puzóval a fedélzeten is
csak nehezen indult be a film.
A kipróbálatlan repülési technológia
és a menet közbeni rendezőváltás miatt
elcsúsztak az ütemtervvel, és túllépték a költségvetést.
Amikor az új rendező, Richard Donner megjelent,
pályamódosításba kezdett.
Először is a forgatókönyv hangvételét tette rendbe.
Máshogy álltak hozzá Supermanhez, mint én.
RENDEZŐ, SUPERMAN
Ők egy paródiát akartak parodizálni.
Én azt mondtam: "Ez Superman. Ez almás pite. Amerikai klasszikus."
Az amerikai történelem része volt,
számomra saját valóságot képviselt.
Az volt a küldetés, hogy sínen tartsuk.
A forgatókönyv átszabása közben
intenzív kutatás kezdődött
a színész után, aki megtestesítheti az Acélembert.
Robert Redford, Paul Newman és minden jelentős amerikai sztár.
Az volt a gondom, hogy nem láttam magam előtt, amint repülnek.
Ha a néző nem hiszi el, hogy Superman repül,
akkor azt sem hiszi el, hogy valóságos,
Úgy éreztem, ismeretlen színészt kell választanunk.
Köszönöm, hogy időt szánt erre a beszélgetésre.
PRÓBAFELVÉTEL
Nyilván sok kérdés merül fel rólam,
amikre a világ tudni szeretné a választ.
Christopher Reeve-et leginkább a színházi szerepeiről ismerték,
valamit a szappanoperákból,
de az egyenes hozzáállása Supermanhez
tökéletesen passzolt Donner földön járó elképzeléseihez.
Supermant az emeli ki a többiek közül,
hogy megvan benne az érettség, vagy talán az ártatlanság...
SZÍNÉSZ, SUPERMAN
...hogy egyszerűen szemlélje a világot.
Amikor azt mondja:
"az igazságért harcolok és az amerikai életmódért",
mindenki így csinál...
Pedig nem viccel.
Ezt a filmet úgy kellett megcsinálni, hogy fontosnak tekintjük.
FŐSZERKESZTŐ, DEN OF GEEK
Mintha az amerikai mitológia fontos szelete lenne.
Amúgy az, hogy komoly film, nem jelenti azt, hogy komor is.
Csak azt, hogy érzelmileg komoly.
Superman esetében
hétköznapi emberek reagálnak valami különlegesre.
Nézzék!
Ez meg mi?
Nyugalom, hölgyem. Fogom.
Fog? És magát ki fogja?
A "SUPERMAN" LÁTVÁNYOS SZÓRAKOZÁS MINDENKINEK
NÉZZÉK! SUPERMAN A MEGMENTŐ
SUPERMAN BEREPÜL AMERIKA SZÍVÉBE
A Superman 300 millió dollárt söpört be a jegyeladásokból,
Oscar-díjat nyert a különleges effektusért,
és egy sor kasszasikert arató folytatást eredményezett.
1979. január 26-án...
ÍRÓ, SUPERMAN: SZÜLETÉSI ELŐJOG
...megnéztem a Superman- filmet.
Céltalanul mentem oda,
nem ismertem a jövőt, de féltem tőle.
Gyerekkoromban nem voltak barátaim,
mert folyton iskolát váltottam.
Amikor bementem abba a moziba,
úgy éreztem, senki nem törődik velem, senki nem lát, senki nem hall.
Superman mindenkivel törődik.
Nem érdekli, gazdag-e valaki vagy szegény,
az sem, honnan jött.
A filmet látva meggyőződésemmé vált,
hogy akármit is fogok csinálni életem hátralevő részében,
valami köze lesz Supermanhez.
SUPERMAN II SPECIÁLIS OLIMPIAI PREMIER
Ha a Chris Reeve-Dick Donner-film nem arat sikert abban az évben,
a DC végül valószínűleg
alig-alig publikált volna valamit,
és a cég, ahogy ma gondolunk rá, talán meg sem marad.
A DC meglovagolta a Superman sikerét,
és új módszert talált az olvasói elérésére.
A képregényboltok a 70-es években születtek
kamasz olvasók számára, akik itt vásárolhattak, cserélgethettek,
és vitatkozhattak régi kiadványokról.
A 80-as évek elejére az idősebb olvasók igényeit figyelembe véve
új boltok nyíltak szerte az országban.
Ez lett a képregényterjesztés új arca.
Ez mentette meg a képregényeket a feledéstől.
A képregények menők lettek.
Sokak számára azonban a DC kusza kontinuitása megnehezítette a belépést.
A gond az volt, hogy sok Marvel-rajongó
nem értette, mit akar a DC,
mert nem látták át,
miért van annyi karakterük, akik mind ugyanolyanok.
Olyasmikkel foglalkoztunk, mint a Multiverzum.
Ma már gyakori szavakkal, amik akkor még nem voltak azok.
Hirtelen beütött, hogy ezen változtatni kell.
Kezdjük elölről az univerzumot!
Forradalminak kellett lennie.
Olyannak kellett lennie, hogy mindenki azt mondja rá:
"Úristen, ezt komolyan gondolják?
Ezt fogják csinálni?
Lehetetlen!"
A DC történetének legkataklizmikusabb crossoverében
Marv Wolfman és George Pérez rajzoló
lezárták a DC Multiverzumát egy 12 kötetes önálló sorozattal,
amiben karaktereket és világokat pusztítottak el,
amíg végül egyetlen Föld maradt.
Példátlan döntést hoztak, amikor arra jutottak,
hogy megszabadulnak a poggyásztól.
Újrakezdjük, és most először egyesítjük őket a DC-univerzumban.
Jött a Végtelen világok válságai, és a végén Flash meghalt.
Akkor sírtam először képregényen.
EXECUTIVE PRODUCER, ÍJÁSZVERZUM
Emlékszem, akkor ismertem fel, hogy mennyire kötődöm a figurához.
Most vissza kell mennem, és mindent megtudnom róla.
Bizonyos szempontból az ő halála volt az én kezdetem.
Wolfman döntése, hogy felégeti a Multiverzumot,
tiszta lapot biztosított másoknak,
akik így új életet lehelhettek klasszikus DC-karakterekbe.
AZ IGAZSÁG LIGÁJA
A Végtelen világok válságából
vadonatúj Föld fakadt.
Mutassuk be újra a figurákat, mintha korábban nem léteztek volna.
A DC átvitte John Byrne-ot a Marveltől.
Akkoriban ő volt a legnagyobb név a képregényben.
Adjuk neki Supermant! Csinálja meg nulláról!
Gondoljunk arra, milyen lehet valójában az élet
ezekkel a szuperképességekkel.
Ha valaki így érzékeli a világot a szuperképességeivel.
Ugyanez Wonder Womannel. Adjuk oda George Péreznek!
George Pérez Wonder Womanje volt a mindenem.
Az ő köre Wonder Womannal terelt végső soron
a művészeti iskolába.
A mai napig nem bírom feldolgozni
azt a rengeteg információt, amit a papírra tett.
Sosem láttam ennyi kockát képregényoldalakon.
De igazán az döbbentett meg George Pérezzel kapcsolatban,
hogy nagyon jó színész volt.
Mármint a különféle méretű és formájú karakterei
tényleg máshogy néztek ki, máshogy álltak, máshogy öltöztek,
máshogy cselekedtek, viselkedtek, harcoltak.
Mind teljesen egyedi volt.
Számomra ez volt George Pérez varázsa.
Ez egy gondolkodásmód volt.
Érzékenység kellett hozzá, hogy minden karakter egyedi legyen.
És ezt az egyediséget megmutatta a rajzaival.
Azt hiszem, a DC-nél hozott egyik legfontosabb döntésem az volt,
hogy olyan embereket vettem fel,
akik a képregényeket igazi művészetté alakították.
Ez azzal kezdődött, hogy Frank Miller a DC-hez került.
Frank Miller A sötét lovag visszatérje
modern feldolgozása a Batman-legendának
a Reagen-rezsim komor valóságának háttere előtt,
tele a korszak dühével.
A képregények alapfeltevései
pár évvel az előttig
szinte mind a 40-es évekből származtak.
Mindennek egy nagyon jóindulatú világban kellett megtörténnie,
ahol bízni lehet a rendőrségben,
bízni lehet a választott tisztségviselőkben,
bízni lehet a szüleinkben.
Sajnálatos, hogy annyi éven át
a szuperhősök alapelvét ellehetetlenítette az,
hogy olyan világba helyezték őket, ahol nem volt szükség rájuk.
Miller magányos középkorú férfiként alkotja újra Batmant,
aki haragszik a korrupt tisztviselőkre,
és bármilyen eszközt hajlandó bevetni, hogy leleplezze őket.
Úgy éreztem, nem lehet jól megcsinálni Batmant,
ha nem foglalkozunk vele, hogy legalábbis a történet elején
igazi anakronizmus.
Van valami elavult az egész gondolatban,
a Sötét lovag pedig azzal próbálkozott, hogy ezt feltámassza,
és az elv működjön modern kontextusban is.
Amikor Batman bandák elleni háborúja kínos lesz Washingtonnak,
valószínűtlen ellenféllel találja szembe magát: Supermannel,
akit ezúttal Reagan rendőrállamának végrehajtójaként rajzoltak meg.
Ez a könyv szembement
minden konvencióval, amit korábban felállítottunk.
Politikus volt, reflektált a társadalomra.
Egészen más volt, mint bármilyen korábbi Batman,
máshogy is nézett ki.
Minden egyes döntésünkhöz komoly bátorság kell.
És nem kérdés, Jenette-tel hosszú éveken át
vitatkoztunk egy-egy választásról.
Én óvatosabb lettem volna, ő merészebb volt.
Megérkezett az alkotóknak az a nemzedéke,
akik képregényeken nőttek fel,
és most már meg tudták alkotni a maguk változatát.
Ezek politikus munkák voltak, és a nézőpontjuk...
TÁRSALAPÍTÓ, MILESTONE MEDIA
nem állt összhangban azzal, ami az idő tájt zajlott.
Az Őrzők magukat a szuperhősöket cincálta szét.
Egy fiatal angol író, Alan Moore volt a szerzője.
Igazából azt szeretnénk megvizsgálni...
ÍRÓ, ŐRZŐK
...milyen hatása lenne a szuperhősöknek.
Ha ezek az abszurd figurák valóságosak lennének,
mit tennének a világgal.
Ha lenne egy karakterünk, aki olyan erős, mint Superman,
és az amerikaiaknak dolgozik,
milyen lenne az amerikai külpolitika?
Talán egy kicsit merészebb,
és úgy képzelem, hogy az orosz külpolitika
viszont kevésbé lenne merész.
Moore egy alternatív 1985-be helyezi a történetét,
ahol az atomháború réme fenyeget.
Az egyetlen szuperlény, Amerika védelmezője, dr. Manhattan
átadta a Földet néhány jelmezes igazságosztónak,
akik közül az egyik elpusztítja New Yorkot,
mondván, hogy a világot készül egyesíteni.
Az Őrzőket nem olyan írta, aki szereti a szuperhősös képregényeket.
ÍRÓ, RORSCHACH
Az Őrzőket olyasvalaki írta, aki alaposan ismeri és tiszteli őket,
de közben a kellő távolságból szemlélve őket azt tudja mondani:
"Itt vannak a nagy, nemes témák, amikkel foglalkoztatok."
Számomra Alan Moore Őrzőkje bármilyen irodalmi művel állja a versenyt.
RENDEZŐ, ÖNGYILKOS OSZTAG
Imádom. Százszor olvastam.
A szuperhős dekonstrukciójára
komoly hatással volt az, amit ő csinált.
2005-ben a Time magazin az Őrzőket
a 20. század legjobb 100 regénye közé sorolta.
Azóta újra meg újra kiadják.
Moore könyve irodalmi robbanást eredményezett a DC-nél
Karen Berger vezetése alatt.
Kicsit stikában törtem utat magamnak.
EXECUTIVE SZERKESZTŐ, VERTIGO 1993-2013
Elsősorban Angliában kerestem írókat.
A brit képregényipar egy lépéssel előttünk járt az érett műveket illetően.
Karen látta ezt, és azt mondta:
"Összehozhatnánk ebből egy komplett márkát."
És jött a brit invázió.
Áthozta a brit írók komplett nemzedékét,
akik felnőtt képregényeket készítettek.
Mire a DC körülnézett, egy generációra való volt belőlünk.
Készen álltunk, és egész életünkben képregényeket olvastunk.
Az, hogy Superman keze lenyúlt a felhők közül...
ÍRÓ, THE INVISIBLES
...és a tudat, hogy a DC Comics van a telefonnál,
felért egy milliárd dolláros nyereménnyel.
Az egyik író, akivel Berger új tehetségek után kutatva találkozott,
egy kitartó fiatalember volt, bizonyos Neil Gaiman.
Gaiman története egy titokzatos karakteren alapult
a cég archívumából.
Sandmanen, az álmok birodalmának fejedelmén.
SANDMAN RÉMÁLMOK URA!
Van egy figuránk, aki az álmok fejedelme lesz.
Akkor miért nem láttuk eddig a DC-univerzumban?
ÍRÓ, SANDMAN
Mert ezen a ponton
mindent a DC-univerzumban csináltunk.
Szóval gondoltam, még nem is láttuk,
talán azért, mert be van zárva valahova.
Hirtelen valaminek a kezdete kezdett formálódni bennem.
Egy meztelen férfi jelent meg előttem egy üvegládában,
aki türelmesen kivárja, míg a fogva tartói
rég halottak, és elfelejtik őket.
És persze teljes kétségbeesett rettegésben kezdtem el a Sandmant,
mert soha életemben nem kellett havonta megírnom egy sztorit.
Az első történetív,
a Prelűdök és noktürnök azért nyolc füzetet ölelt fel,
mert meggyőződésem volt, hogy Karen felhív azzal, hogy:
"Egyáltalán nem fogy. A 12. után leállunk."
Csakhogy mire a nyolcadikhoz értünk,
annyit adtunk el belőle, mint soha semmi hasonlóból,
és egyszerre azt gondoltam:
"Jó, most már megengedhetem magamnak, hogy higgyek,
most már szabad azt álmodnom,
hogy a történet végére érek."
Miután Sandman kiszabadul, bosszút áll a foglyul ejtőin,
és ráébred, hogy a saját bűneiért is felelnie kell.
Amikor a Sandman megjelent, nem létezett hozzá hasonló.
RAJZOLÓ, SANDMAN
Érzelmes volt, de fantasztikus.
Intelligens, de sötét.
Vonzotta a női olvasókat, akik nem is tudták,
hogy létezik olyan képregény, ami nekik is tetszik.
Neil szakított a sztereotípiákkal, amikor a Halál nevű karakteréből
fiatal, vonzó gót nőt csinált,
ami egyben szinkronban volt az idők szellemével.
Gimiben az ember ajándékozhatott Sandmant,
és úgy is menő arcnak tűnt.
Hordhatott jakót,
cigizhetett, és olvashatta úgy a Sandmant.
Teljesen korrekt volt. A képregények megint menőnek számítottak.
Lázadók voltak. Veszélyesek voltak.
Nem voltak gyerekesek.
Jelét adták, hogy a művészet peremén járunk,
nem pedig a közepében.
A sorozat 75 kötetet élt meg,
és több mint hétmillió példány fogyott belőle.
Mégis csak egy volt a Karen Berger által szerkesztett számtalan címből,
amelyek egyre inkább letértek a hagyományos képregények útjáról.
Az volt a célom, hogy a történeteim
felrázzák a dolgokat.
Szakítsanak a status quóval,
az emberek gondolják újra miattuk, milyennek kell lennie egy képregénynek.
Az egyik újdonság, amit Karen magával hozott, az volt,
hogy nem rajongott a képregényekért.
A maga szemével nézte a történetet,
nem kötötte semmilyen hagyomány.
Jenette pedig igazi példakép volt a számomra.
Meghatározta a hangvételt, a körülményeket,
rettenthetetlen volt és bátor,
mert kockázatot vállalni.
Ebben a pillanatban mondtam azt, hogy:
"Saját sorozatot kellene szerkesztened."
És kapásból rávágtam, hogy jó.
Így született a Vertigo.
Tetszett az érzés, amit a szó keltett bennem.
INNOVATÍV - VESZÉLYES - PROVOKATÍV VERTIGO
Feszeng tőle az ember.
A magasságiszonyhoz kötődik.
És a Vertigo éppen az ilyen félelmek leküzdéséről szól,
arról, hogy bemegyünk a sötétbe,
próbálkozunk, és alkotóként kockázatot vállalunk.
Volt egy érzés a levegőben,
hogy ez különleges hely,
ahol feszegethetjük a kreatív határainkat.
Nagyon jól lehetett így dolgozni.
Megadtuk az embereknek a lehetőséget, hogy meséljék el azt a történetet.
Mi az, amit mindig...
Mi az, ami a legjobban kifejez téged?
Az Invisibles megváltoztatta a képregények történetét.
Megalkotta az első drag queen szuperhőst.
Ez a karakter, az ilyesféle láthatóság
a 90-es évek közepén,
egészen elképesztő volt.
Ha létezik olyan szál,
ami végigvonul a Vertigón,
ami közös a Vertigo- képregényekben,
az az, hogy a témájuk...
az emberiség...
a maga minden aspektusában.
És a műfajt gyakran arra használják
hogy történeket meséljenek az élet kellemetlen oldaláról,
a zavarba ejtő oldaláról,
a peremen élő emberekről.
Történeteket mindannyiunkról.
Ezt meg kell adni Karennek.
Az ő szerkesztői látásmódja szerint
a képregény éppen olyan komoly közeg a történetekhez, mint bármelyik másik.
A képregényekben minden lehet,
és mindent meg is kell engedni...
ÍRÓ, PREACHER
...hogy az írók és a rajzolók eljuthassanak
bármilyen általuk megfelelőnek ítélt területre.
A Vertigo falakat döntögető történetei
új kulturális bugyrot és piaci potenciált találtak maguknak,
és ehhez szükség volt egy formátumra.
Azt mondtuk egymásnak:
"Miért hagynánk, hogy egy képregény megjelenjen, aztán eltűnjön?
Hogyan maradhatnak a képregények a polcon?
Egyáltalán hogyan kerülhetnek a képregények a polcokra?"
Hogy a képregényeket a könyvesboltba juttassák,
a cég lecsapott egy új műfajra,
a képregényalbumra,
ahol hosszabb történeteket adtak ki egy kötetben.
Ez a húzás hosszú éveken át igencsak kifizetődött.
A könyvbe rendezett régi füzetek és a képregényalbumok
megfordították a trendet, és a kiadásuk rengeteg hasznot hozott.
Maradandóvá tettük a képregényeket.
A 90-es évek közepére a képregények felnőttek,
de a képregényfilmek a múltban toporogtak.
Egy fiatal rajongó személyes üggyé tette, hogy változtasson ezen.
Ha ma azt mondom,
hogy a 20-as éveimben járó suhancként
besasszéztam, és megvettem a Batman jogait a DC Comicstól,
azt fogják mondani: "Márpedig ilyen nincs."
És ez igaz is. Ma nem történhetne meg.
De azokban az időkben
senki más nem értette, mennyit érnek ezek a figurák.
1979-ben Uslan összeállt Ben Melnikerrel, a tapasztalt producerrel,
és megvette a köpenyes igazságosztó filmes jogait a DC-től.
Közel tíz év kellett, hogy a kamerák forogni kezdjenek.
Minden egyes hollywoodi stúdió visszautasított.
Azt mondták: "Elment az eszed. Nem csinálhatsz komoly képregényfilmeket.
Nem csinálhatsz sötét szuperhősöket."
Aztán megjelenik Frank Miller, és kiadja A sötét lovag visszatért.
Ez elmozdította Batmant az emberek képzeletében Adam Westtől
a modern, sötét, összetett bosszúálló felé, akit ma ismerünk.
Az egésznek Tim Burton volt a kulcsa.
Tim Burton rendező olyan rendhagyó sikerekről ismert,
mint a Pee-wee nagy kalandja,
nem pedig akciófilmekről.
De az empátia, amivel Batman felé fordult, megragadta Uslant.
Tim mondta azt, hogy:
"Ha komoly Batman-filmet akarunk csinálni,
az nem szólhat Batmanről.
Bruce Wayne-ről kell szólnia."
Nem az érdekel minket, hogy feltárjuk egy képregény klisés aspektusait...
RENDEZŐ, BATMAN
...hanem az, hogy kicsit többet kihozzunk belőle.
Az érdekelt minket, hogy egy gondokkal küzdő szuperhőst mutassunk meg.
Ez emberibbé teszi.
Amikor azonban Burton Michael Keatonra osztotta a címszerepet,
Uslan bizalma megingott.
Azt mondtam: "Tök jó. Ez egy tök jó vicc.
Már látom is a plakátot: 'Batman szerepében a kispapa.'"
Ez egy sötét és komoly Batman.
Tim előállt a magyarázattal.
"Dolgoztam Michael Keatonnal a Beetlejuice-ban.
Olyan megszállottnak ábrázolhatjuk Bruce Wayne-t,
hogy már pszichotikusnak hat..."
Mi a véleményed?
Megfelelek?
"A közönség azt mondja majd: 'Igen.
Ez az ember jó lesz. Meg fog felelni.'"
- ...67, egyes csapó! - Felvétel!
Burton és a tervezőcsapata komor, megtört Gothamet teremtett,
tele gonosz szándékokkal.
A 89-es Batman mestermunka volt,
ami a morózus sötétséget illeti.
Amikor először pillantjuk meg Batmant a filmben, mit látunk?
Egy denevér sziluettjét,
amint lecsap két alakra, akik épp kiraboltak valakit.
És annak a kettőnek van mitől félnie.
- Ki vagy te? - A Denevérember.
Elővették Batman sötét gyökereit a képregényből.
Egy erősen sérült ember története.
Aki éjjelente denevérnek öltözik,
és elülteti a félelmet a bűnözők szívében,
az vajon milyen ember?
Mitől lett ilyen?
Bruce Wayne magának való ember, aki időről időre bekattan...
SZÍNÉSZ, BATMAN
és olyankor tombolni kezd.
Tehát meg akar őrülni? Gyerünk!
Dilizzünk be!
Aztán Batman lesz, és különös mód ura önmagának.
Mondjon meg nekem valamit!
Táncolt már valaha az ördöggel sápadt holdfénynél?
Hihetetlen pillanat volt ez az időben,
amikor egy képregényrajongó, akit gyerekként kinevettek,
azt látta, hogy a film az egész világon óriási siker lett.
Egész hétvégén gyűlt a tömeg,
annyira várták a premiert, és végül csak két moziba fértek be.
Azt mondtam: "Azt hiszem, most megtanultam,
hogy ha nem hiszel nekik, amikor megmondják, milyen rossz vagy,
akkor higgy magadban és a munkádban, és nagyon be fog jönni."
Michael Keaton jócskán felülmúlta, amit vártak tőle.
TÁRSALKOTÓ, BATMAN
Ő lesz az új Batman, az újhullámos Batman a 90-es években.
1989-ben a Batman nem pusztán az év legsikeresebb filmje lett,
de a denevérszimbólum mindenhol megjelent.
Nem lehetett üres pólót kapni, ha az ember nyomni akart rá valamit,
mert minden üres fekete pólót felhasználtak már valamire.
A philadelphiai rajongók sorban állnak a Batman-bulikra.
Egy egész rakás Batman-emléktárgy.
Még Batman-telefonszám is van,
ahol gyorsabban hozzá lehet jutni a tárgyakhoz.
A köpenyes igazságosztó kalandjai
400 millió dolláros üzletet táplálnak,
ami évente 25%-kal növekszik.
A Batmánia kilőtte a képregényeket a következő évtizedbe,
ahol egészen új típusú rajongókra leltek.
A 90-es évek elején nagyot mentek a képregények.
Kizárólag a gyűjtök mutattak különös érdeklődést.
Az volt a kérdés: "Mennyit fog érni ez a képregény?"
"Megvan az a kiadás a spéci tokban, amiben a kártya is van?"
És a 27. Nemzetközi Comic Conon
San Diegóban
egy képregény 180 000 dollárért kelt el.
Nem számít, milyen a képregény.
Csak az számít, mennyibe kerül, és mennyit ér.
Befektetésnek veszik őket. A szórakozás nem szempont többé.
Hogy táplálják az őrületet, a kiadók hájpolják a rajzolóikat,
és sorban készítik a különkiadásokat.
A szívem csücskei a 90-es évekbeli képregények.
Akkoriban nagyon izgalmasnak tűnt...
ÍRÓ/RAJZOLÓ, MACSKANŐ
mert a rajzolók lettek a rocksztárok.
Sokat el sem olvastam, csak végigböngésztem a rajzokat.
Jim Lee a Marvel egyik szupersztár rajzolója volt.
Az X-Men #1 nyolcmillió példányban fogyott tőle,
ami Guinness-rekord.
Mivel a rajzolók nagymenők voltak,
némelyik úgy érezte, nincs is szüksége írókra.
Miért osztozunk a hasznon az írókkal...
KREATÍV IGAZGATÓ, DC
amikor mi is ki tudunk találni ilyen történeteket?
1992 elején
Lee és a Marvel más vezető rajzolói felmondtak,
majd közösen megalapították az Image Comicsot.
Hat vagy hét rajzoló volt, attól függ, kinek a verzióját fogadjuk el.
Önfejű gyerekek voltunk a 20-as éveink közepén.
Azt mondtuk a vállalatoknak:
"Kapjátok be, nem fogunk nektek dolgozni."
A működése első négy hónapjában
a kezdő kis cég harmadik helyre szorította a DC-t
a történelemben először.
Mivel a hírnevük forgott kockán,
Amerika legrégebbi képregényes cégének megint reflektorfénybe kellett kerülnie.
Tartottunk egy vészhelyzeti megbeszélést, ahová mindenkit behívtunk.
SZERKESZTŐ, SUPERMAN
A négy Superman -sorozat minden íróka, minden rajzolója
együtt dolgozott a közös cél érdekében.
Ez nem rólatok szól,
hanem Supermanről, és arról, hogy szerintünk neki mi a legjobb.
Minden egyes értekezleten, amikor elakadtunk,
Jerry Ordway elbődült: "Öljük már meg!"
Nos, aznap is mondta.
Én meg: "Jól van, okostojások.
Ha megöljük, mi lesz utána?"
Előzetesek kezdtek megjelenni minden Superman-sorozatban
1992 nyarán.
Valaki vagy valami az Acélemberre támad.
Vajon az Acélember méltó ellenfélre lelt?
A DC Comics egyik szerkesztője szerint Superman november 18-án meghal.
Mike Carlin szerint a novemberi képregény
a jelmezes bűnüldöző haláláról szól majd
egy Metropolis megmentéséért vívott csatában.
Jó. Superman-ellenes vagyok.
Nem bírom.
Kiscserkész más szuperhősökhöz képest.
Ezt olyan ember mondja,aki egy rosszfiút, Jokert tetováltatta magára.
A mai tinik jobban kedvelik az erőszakosabb karaktereket,
mint a Megtorló, Rozsomák vagy a Végtelen háború.
Mivel mindenki antihős,
Superman meg kiscserkész és cikis,
lényegében azt mondtuk:
"Mutassuk meg a világnak,
milyen lenne, ha elvennénk tőlük."
Pusztítás nyomait
és megcsonkított Igazság Ligája-karaktert hagyva maga után,
Superman nemezise lecsapott Metropolisra.
Megkezdődött a végső ütközet.
Minden héten új Superman -képregény kerül a boltokba.
Az elmúlt öt hétben az Ítéletnap történetét építették fel.
Egyelőre messze ez fogy a legjobban.
Alig pár óra alatt elfogyott.
Az újságok vezércikkeket írtak.
A rajongók leveleket írtak.
ÁLLJ! NEM!
Mind azt mondták: "Hogyan ölhetik meg Supermant?"
Mire azt kérdeztem: "Mikor vettetek utoljára Superman- képregényt?"
"Húsz-harminc éve."
Én meg: "Ti öltétek meg Supermant."
Ha nem locsoljuk a virágot, el fog hervadni.
Ma van a napja, hogy Supermant utoléri kevésbé szuper sorsa,
amikor a DC Comics hárommillió példányban kiadja az Ítéletnapot.
Abszolút meglepő. Nem hittem volna, hogy megölik.
Amúgy szerintem már rég esedékes volt.
Mivel nincs kapcsolata a valósággal.
Sírni fogok.
Elkámpicsorodtam. Nem akarom, hogy elmenjen.
Az Acélember éppen olyan sérülékenynek bizonyult,
mint a közönséges rajongók, akik több mint 50 éve felnéztek rá.
Superman szerdán meghalt.
A DC több mint hatmillió példányt adott el a 75. számból,
köztük műanyagba csomagolt platina gyűjtői kiadásokat
és több deluxe változatot.
A következő négy hónapban
mind a négy Superman- sorozat eltűnt.
Nem sokkal később azt mondták: "No de mihez kezdjünk Batmannel?
Törjük el a gerincét!
Hozzuk be Átkot, csináljon belőle levest méreggel."
Kicsit, mint LeBron James, egyszerűen bumm!
Ahogy a gyűjtői piac tovább erősödött,
a DC, a Marvel és az Image fokozta a szexet és az erőszakot
a dollárokért és a figyelemért zajló lázas versenyben.
Nem volt túl sok jó és rossz közti küzdelem,
inkább minden képregényből birkózómeccs lett.
Az volt a cél, hogy minden képregény brutálisabb legyen, mint az előző.
Személy szerint ezt nem fogadtam jól,
mint ahogyan Alex Ross sem.
Alex Ross rajzoló és Mark Waid író
egymást kiegészítő tudással érkeztek a DC-hez,
és mindketten ugyanazt gondolták a szuperhősökről.
NAPJAINKBAN
Úgy négy- vagy ötéves koromban
találkoztam először a szuperhősökkel.
Tetszett a megtestesülése annak,
ami Superman lenni hívatott...
Csupa jó és csupa erő egyforma mértékben.
Egyetlen másik karakter ereje sem ért fel az övével...
RAJZOLÓ, A TE ORSZÁGOD
...aki az akaratát cselekvésbe bírta fordítani.
Alexszel nem érdekeltek minket a cinikus karakterek,
és a cinikus, sötét képregények.
Engem a reményt kínáló figurák érdekeltek.
A pozitív figurák.
Azok a figurák érdekeltek, akikre felnézhettünk.
Nézzük meg friss szemmel,
mit tesznek le az asztalra ezek a karakterek.
A TE ORSZÁGOD
1996 nyarán
Ross és Waid kiadták A te országod első számát,
amiben újrakezdték Superman legendáját úgy,
hogy az Acélember nem halt meg,
hanem önkéntes száműzetésbe vonult,
és átadta Amerikát a fiatalabb,
erőszakosabb szuperhősöknek.
Amikor úgy összekapnak, hogy káosz lesz belőle,
Supermannek vissza kell térnie, hogy helyreállítsa a rendet.
És ebben a pillanatban a teljes képregényipar összeomlott.
Megüzenték, hogy minden egyes kapcsolatomat kirúgták a Marveltől.
A Marvel csődöt jelentett.
Az emberek rájöttek, hogy nem lehet tovább kínálni ezeket a könyveket
a nem létező vásárlóknak,
és az ipar valóban összeomlott.
Sok kisebb cég el is tűnt.
KÉPREGÉNYBUKTA
A KÉPREGÉNYEK KIADÓI NEM NEVETNEK CSÖKKENNEK AZ ELADÁSOK
Amikor a gyűjtői piac köddé vált,
a Vertigo talpon maradt, mert őket nem gyűjtötték.
Őket tényleg olvasták.
Miközben az iparra rászámoltak,
Ross és Waid azon dolgoztak, hogy befejezzenek egy történetet,
amihez a saját életükből merítettek inspirációt.
Igazából A te országod olyan sorozatnak indult,
amiben a DC karakterei apámmal haverkodnak.
Norman McCay, a történetünk narrátora
Alex apja.
Apám lelkipásztor volt.
Van ennek egy humanitárius aspektusa, amit bele akartam venni.
Ross apja a hétköznapi embereket képviseli,
és erkölcsi iránytűt kínál a szuperembereknek.
Amikor Supermannek nem sikerül kordában tartani az önfejű szuperhősöket,
az amerikai hadsereg atomcsapással próbálja elpusztítani őket.
Superman dühödten ellencsapásra készül,
McCay azonban az útját állja, és letorkolja.
A hétköznapi embereknek is kell valaki, akire hallgatnak,
és nem bíznak a szupererőben,
hacsak nem párosul hozzá önuralom és bölcsesség is.
McCay szavai megérintik Supermant, aki fogadalmat tesz.
"A problémák, amikkel szembesülünk, nem szűntek meg.
Nem is fogjuk megoldani helyettetek.
Veletek fogjuk megoldani őket."
Ez teszi Supermant Supermanné.
Superman legnagyobb szuperereje nem az,
hogy repülni tud, vagy képes felemelni egy kocsit.
Inkább az, hogy bár mindenre képes,
bármit elvehetne, megkaphat bármit, amit akar,
mégis értelmezhetetlenül önzetlen.
Soha nem lesznek neki fontosabbak a saját szükségletei
másokéinál.
Ez elképesztő szuperképesség.
Az emberek minden hibáját végigvettük,
és olyan karaktereket teremtettünk, akiknek nincsen hibáik.
Ez azt jelenti, hogy az emberek jobbak Istennél.
Isten csak gyarló emberiséget tudott teremteni.
Mi nálunk jobb lényeket teremtettünk.
Ez elég csúcs.
Ez olyan képzelőerőről tanúskodik,
amire támaszkodhatnánk kicsit jobban is.
Igyekezhetnénk jobban hasonlítani rájuk.
Megvan bennünk a lehetőség. Mi teremtettük Supermant.
Superman minden problémát megold, akárhogy is közelítünk hozzá.
Miközben a képregényipar próbált feltámadni halottaiból,
a megváltást addig nem hallott hangok kórusa hozta el.
Ha a karakterek nyolcvan pár éve jelen vannak,
két út áll előttünk.
Vagy hagyományosan közelítünk hozzájuk,
vagy más utat választunk,
és próbáljuk forradalmasítani az univerzumot.
Igyekszünk változtatni,
új hangokat behozni a színfalak mögé, hogy találjanak ki történeteket.
Folyamatosan új életet kell pumpálni ezekbe a karakterekbe.
Mert ahogy mindig mondom, nem a karakterek számítanak,
hanem az alkotók.
Így visszatekinthetünk a korai történetekre,
és új, más életet lehelhetünk beléjük.
Ez reményt ad nekem.
Reményt ad, hogy megváltozhat a történet.
A képregények emberek álmai és vágyai.
Ezért szeretjük a képregényeket.
Hisszük, hogy ha a körülmények úgy hozzák,
mi is lehetünk hősök az adott pillanatban.
EMLÉKÉRE
A feliratot fordította: Kamper Gergely